

**Ο Ανδρέας Μιχαηλίδης τιμήθηκε από ΑΕΛ και Άρη**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης τιμήθηκε από τις διοικήσεις της ΑΕΛ και του Άρη την Κυριακή 11 Δεκεμβρίου 2022.

Οι δύο διοικήσεις τίμησαν πρώην Προέδρους, προπονητές και παίκτες των δύο ομάδων στο πλαίσιο του τελευταίου τους αγώνα στο Τσίρειο Στάδιο, πριν τη μετακόμιση τους στο Νέο Γήπεδο Λεμεσού. Μεταξύ των τιμώμενων προσώπων ήταν ο Πρόεδρος του ΚΟΑ, ο οποίος είχε διατελέσει προπονητής και στις δύο ομάδες, ενώ ως παίκτης είχε αγωνιστεί στον Άρη.